
Text rozhodnutia
Súd: Krajský súd Bratislava Spisová značka: 5Sd/44/2016 Identifikačné číslo súdneho spisu: 1016200561 Dátum vydania rozhodnutia: 04. 10. 2017 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2017:1016200561.3 Uznesenie Krajský súd v Bratislave v právnej veci navrhovateľky Y. S., Q. Y. XXXX/XX, Š. proti odporkyni Sociálnej poisťovni ústredie, Ul. 29. augusta č. 8-10, Bratislava o invalidný dôchodok takto r o z h o d o l : Súd konanie zastavuje. Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 29.12.2015 žiadala preskúmať rozhodnutie odporkyne číslo XXX XXX XXXX X zo dňa 1.12.2015, ktorým odporkyňa zamietla žiadosť navrhovateľky o invalidný dôchodok zo dňa 16. novembra 2015. Odporkyňa vydala rozhodnutie číslo XXX XXX XXXX X zo dňa 5.4.2017, ktorým zrušila napadnuté rozhodnutie číslo XXX XXX XXXX X zo dňa 1.12.2015 a zároveň rozhodnutím číslo XXX XXX XXXX X zo dňa 2.5.2017 navrhovateľke od 6. apríla 2017 priznala invalidný dôchodok v sume 136,50 eur mesačne, čím navrhovateľke celkom vyhovela. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. V danom prípade súd postupoval podľa ustanovenia § 492 ods. 1 zákona č. 162/2015 Z.z. Správny súdny poriadok, podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Súd konštatuje, že od 1.7.2016 je účinný zákon č. 162/2015 Z.z., t.j. Správny súdny poriadok (SSP), podľa ktorého všetky rozhodnutia vydané po 1.7.2016 sú dvojstupňové. Súd preto v tomto konaní nemôže preskúmavať rozhodnutia vydané odporkyňou po 1.7.2016, ktoré sú dvojstupňové, ako aj vzhľadom na poučenie v týchto rozhodnutiach, kde sa už opravné prostriedky nepodávajú na súd, ale tam uvedenému správnemu orgánu. Z tohto dôvodu súd rozhodnutie odporkyne číslo XXX XXX XXXX X zo dňa 5.4.2017 ktorým odporkyňa rozhodla, že navrhovateľke od 2. februára 2017 vznikol nárok na invalidný dôchodok v sume 136,50 eur mesačne, ktorý sa v súlade s § 80 zákona č. 461/2003 Z.z. o sociálnom poistení v znení neskorších predpisov začne vyplácať až po zániku nároku na nemocenské; rozhodnutie číslo XXX XXX XXXX X zo dňa 5.4.2017, ktorým odporkyňa zrušila rozhodnutie číslo XXX XXX XXXX X zo dňa 1.12.2015, ktorým odporkyňa zamietla žiadosť navrhovateľky o invalidný dôchodok a rozhodnutie číslo XXX XXX XXXX X zo dňa 2.5.2017, ktorým odporkyňa navrhovateľke od 6. apríla 2017 priznala invalidný dôchodok v sume 136,50 eur mesačne už v tomto konaní nemôže preskúmať. Poučenie: Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

